ভিখারির দশা পাকিস্তানের! ঋণ গিয়ে পৌঁছল ৮০ ট্রিলিয়নে

ওয়েব ডেস্ক : বেহাল দশা পাকিস্তানের (Pakistan)। প্রায় সব দেশের নেতাদের হাত পা ধরে, তাঁদের থেকে ঋণ (Loan) নিয়ে তার উপর বেঁচে রয়েছে গোটা দেশ। কিন্তু সেই ঋণের পরিমাণও বাড়ছে পাল্লা দিয়ে। ২০২৫ অর্থবর্ষে পাকিস্তানের ঋণ গিয়ে পৌঁছেছে ২৮ হাজার ৬৮৩ কোটি টাকায়। ভারতীয় মুদ্রায় সেই টাকার পরিমাণ ২৫ লক্ষ ১৯ হাজার কোটি টাকা। ইসলামাবাদের (Islamabad) তরফে এমনই তথ্য প্রকাশ করা হয়েছে।

পাক অর্থমন্ত্রকের তরফে যে তথ্য প্রকাশ করা হয়েছে তাতে দেখা গিয়েছে, গত জুনের হিসাব বলছে এখন সে দেশের বর্তমান ঋণ (Loan) বেড়ে দাঁড়িয়েছে ৮০.৬ ট্রিলিয়ন পাকিস্তানি টাকায়। তার মধ্যে দেশীয় ঋণ ৫৪.৫ ট্রিলিয়ন, আর বিদেশি ঋণ ২৬ ট্রিলিয়ন। ২০২৪ সালের অর্থবর্ষের তুলনায় তা ১৩ শতাংশ বেশি।

আরও খবর : ‘রাশিয়া থেকে তেল কেনা বন্ধ করে দেবে ভারত’, ফের দাবি ট্রাম্পের

২০২৪ সালের জুনে পাকিস্তানের (Pakistan) সরকারি ঋণ ছিল ৬৮ শতাংশ। চলতি বছরের জুনে তা পৌঁছে গিয়েছে ৭০ শতাংশে। বিশেষজ্ঞরা বলছেন, এতো পরিমাণ ঋণ ও সুদের উপর যদি নজর না দেওয়া হয় তহলে ভবিষ্যতে ব্যাপকভাবে ক্ষতিগ্রস্ত হতে পারে পাক রাজকোষ।

প্রসঙ্গত, অর্থনৈতিক সংকটে জর্জরিত গোটা পাকিস্তান। তাই বিভিন্ন দেশের নেতাদের দোরে দোরে ঘুরছেন পাক প্রধানমন্ত্রী শাহবাজ শরিফ। শুধু ঋণের জন্য। সম্প্রতি এশিয়ান ডেভলপমেন্ট ব্যাঙ্ক (ABD) পাকিস্তানকে ৮০কোটি ডলার দিয়ে সাহায্য করেছিল। আইএমএফ-ও (IMF) ৮ হাজার ৫০০ কোটি টাকা দিয়েছিল পাকিস্তানকে (Pakistan)। অন্যদিকে বিশ্বব্যাঙ্কের একটি রিপোর্ট বলছে, পাকিস্তানে ৪৫ শতাংশ মানুষ মানুষ দরিদ্র। ১৬ শতাংশ মানুষ দু’বেলা খাবার পান না। তার মাঝেই এমন রিপোর্ট পাকিস্তানের বর্তমান পরিস্থিতি তুলে ধরেছে।